open-index/open-wikipedia-markdown huggingface dataset:
Τούμπα Μάτζαρη

Η **Τούμπα** () είναι νεολιθικός οικισμός που βρίσκεται στο βορειοανατολικό τμήμα των Σκοπίων της Βόρειας Μακεδονίας και είναι ο σημαντικότερος νεολιθικός οικισμός στην κοιλάδα των Σκοπίων. Ανακαλύφθηκε το 2/1961 κατά τη διάρκεια των αρχαιολογικών δοκιμαστικών ανασκαφών που αφορούσαν την κατασκευή του αυτοκινητοδρόμου.

Οι πρώτες αρχαιολογικές ανασκαφές πραγματοποιήθηκαν το 1978 από το Μουσείο της ΠΓΔΜ, υπό την ηγεσία του Βόισλαβ Σάνεφ. Η στρωματογραφία του οικισμού έχει πολιτιστικό στρώμα που υποδηλώνει ότι ανθρώπινη παρουσία υπήρχε συνεχώς κατά την περίοδο μεταξύ του 6000 και του 4300 π.Χ.

Η γη χρησιμοποιούνταν κυρίως για τη γεωργία, διατηρώντας τα ερείπια ενός πολύπλευρου οικισμού. Τα στοιχεία των πολλαπλών σταδίων του οικισμού βρίσκονται μέσα σε ένα στρώμα εκατό εκατοστών που δείχνει τα τρία στάδια της ζωής μέσα στην κοινότητα και ότι ο οικισμός ήταν μέρος της πολιτιστικής ομάδας Ανζαμπέγκοβο-Βρσνικ. Μια από τις πρώτες δομές που βρέθηκαν ήταν ένα σπίτι, που πιστεύεται ότι ήταν ιερό, αποδεικνύοντας στοιχεία για τη θρησκεία.

Το πιο αντιπροσωπευτικό εύρημα του χώρου είναι η ανακάλυψη προ-ινδοευρωπαϊκών γλυπτών της Μεγάλης Μητέρας, υποδηλώνοντας την ύπαρξη της λατρείας της Μεγάλης Μητέρας Θεάς. Αυτά τα ευρήματα είναι αξιοσημείωτες ενδείξεις της υλικής και πνευματικής ζωής και των υψηλών καλλιτεχνικών και αισθητικών επιτευγμάτων του Νεολιθικού ανθρώπου από την ευρύτερη περιοχή της Μακεδονίας.

## Εξωτερικοί σύνδεσμοι
*Επίσημη ιστοσελίδα του αρχαιολογικού χώρου Τούμπα Μάτζαρη
*Официјална страница на археолошкиот локалитет Тумба Маџари
*https://web.archive.org/web/20111205152411/http://makedonija.name/culture/tumba-madzari

## Παραπομπές


Κατηγορία:Αρχαιολογικοί τόποι στη Βόρεια Μακεδονία
Κατηγορία:Σκόπια
Κατηγορία:Εγκαταλελειμμένοι οικισμοί στα Βαλκάνια
Bon Iver

Οι **Bon Iver** είναι αμερικανικό indie folk συγκρότημα που ιδρύθηκε το 2006 από τον Τζάστιν Βέρνον. Το όνομα "Bon Iver" προέρχεται από τη γαλλική φράση *bon hiver* ("καλός χειμώνας"), που προέρχεται από έναν χαιρετισμό που ακουγόταν στην τηλεοπτική σειρά *Northern Exposure*.

Ο Βέρνον κυκλοφόρησε το πρώτο άλμπουμ των Bon Iver, *For Emma, Forever Ago* τον Ιούλιο του 2007. Το μεγαλύτερο μέρος του άλμπουμ ηχογραφήθηκε όσο ο Βέρνον ήταν απομονωμένος για τρεις μήνες σε μία καμπίνα στο βορειοδυτικό Ουισκόνσιν. Η μπάντα αργότερα κέρδισε το 2012 δύο βραβεία Γκράμι, για τον Καλύτερο Νέο Καλλιτέχνη και το Καλύτερο Εναλλακτικό Μουσικό Άλμπουμ για τον δίσκο *Bon Iver, Bon Iver*. Κυκλοφόρησαν το τρίτο τους άλμπουμ *22, A Million*, το οποίο δέχθηκε καλές κριτικές, το 2016.

## Δισκογραφία
*(2007) *For Emma, Forever Ago* 
*(2011) *Bon Iver, Bon Iver* 
*(2016) *22, A Million*
*(2019) *I, I*
*(2025) *Sable, Fable*

## Παραπομπές



Κατηγορία:Αμερικανικά indie rock συγκροτήματα
Κατηγορία:Βραβευμένοι με Grammy
Ταυρήσιο

Το **Ταυρήσιον** ή **Ταυρήσιο** ( ή ) είναι αρχαιολογικός χώρος της Βόρειας Μακεδονίας, περίπου 20 χιλιόμετρα νοτιοανατολικά της πρωτεύουσας των Σκοπίων. Το Ταυρήσιο είναι η γενέτειρα του βυζαντινού αυτοκράτορα Ιουστινιανού Α´ (483) και του βασιλιά Θεόδατου των Οστρογότθων (480). Ο προσωπικός βιογράφος του αυτοκράτορα Ιουστινιανού Προκόπιος γράφει στο έργο του Περί κτισμάτων :

*"Ανάμεσα στους [[Δάρδανοι (φύλο)|Δαρδάνους]] της [[Ευρώπη]]ς που ζούσαν στα περίχωρα της [[Επίδαμνος|Επιδάμνου]] υπήρχε ένα κάστρο που ονομάστηκε Ταυρήσιο, εκεί γεννήθηκε και μεγάλωσε ο μέγιστος Ιουστινιανός, ο ιδρυτής του πολιτισμένου κόσμου. Το κάστρο είχε τετραγωνικό σχήμα και είχε από έναν πύργο σε κάθε οριζόντια γωνία για αυτό ονομαζόταν επίσης *"Τετραπύργιον"*. Στην περιοχή του κάστρου οικοδόμησε ο Ιουστινιανός μιά μεγάλη πόλη για να τιμήσει την γενέτειρα του, ονομάστηκε [[Ιουστινιανή Πρώτη]]"*.

Η μεγάλη ομοιότητα που υπήρχε ανάμεσα στα ονόματα του Ταυρησίου και της Βηδηριανής (που πιστεύεται ότι είναι τα σημερινά χωριά Τάορ και Μπάντερ) στην είσοδο του ποταμού Λέπενετς στον Αξιό ερέθισε τον εθνικό συγγραφέα της Κροατίας Αντούν Μιχάνοβιτς, διετέλεσε πρέσβης της Αυστρίας (1836-1858). Ο Μιχάνοβιτς πέρασε από την περιοχή και προσπάθησε να πάρει πληροφορίες από τους τοπικούς αγρότες αλλά το κατεστραμμένο Κυριλλικό Αλφάβητο οδήγησε τις προσπάθειες του σε αποτυχία. Οι μοναχοί στον ναό του Αγίου Ιωάννη στην Βελεσά όπου πήγε κατόπιν του αποκάλυψαν ότι ο οικισμός Ταυρήσιο ήταν η γενέτειρα και πατρίδα του κορυφαίου Βυζαντινού αυτοκράτορα Ιουστινιανού που ίδρυσε την Βυζαντινή Αυτοκρατορία υπό τη Δυναστεία του Ιουστινιανού. Το Ταυρήσιο καταστράφηκε από σεισμό (518 μ.Χ.) με επίκεντρο την γειτονική πόλη Σκούποι. Ο Ιουστινιανός Α΄ κατόπιν τιμώντας την πατρίδα του έκτισε ξανά την πόλη επιβλητικότερη. Οι ανασκαφές απεκάλυψαν ως παλαιότερο κτίσμα το *"Τετραπύγιον"*, το τετράγωνο κάστρο με τους τέσσερις πύργους το οποίο οικοδομήθηκε πιθανότατα τον 4ο αιώνα π.Χ. Η Βηδηριανή βρίσκεται σε απόσταση 6 χιλιόμετρα από το Ταυρήσιο και το χωριό Τάορ.

## Παραπομπές


## Εξωτερικοί σύνδεσμοι
* 

Κατηγορία:Αρχαιολογικοί τόποι στη Βόρεια Μακεδονία
Κατηγορία:Εγκαταλελειμμένοι οικισμοί στα Βαλκάνια
Γουλιέλμος του Σαιντ-Ομέρ (γιος Νικολάου Α΄)

Ο **Γουλιέλμος**, γαλλ.. Guillaume (μετά το 1212/17 - 1242) από τον Οίκο του Σαιντ-Ομέρ ήταν κύριος στη Συρμία και στο Μακσό της Ουγγαρίας-Κροατίας.

## Βιογραφία
Ήταν γιος του Νικολάου Α΄ κυρίου των Θεσπιών στη Θήβα και της Μαργαρίτας των Άρπαντ, κόρης του Μπέλα Γ΄ της Ουγγαρίας. Η μητέρα του ήταν χήρα του Ισαακίου Β΄ Αγγέλου και μετά του Βονιφατίου Α΄ της Θεσσαλονίκης. Ο γάμος τους εθεωρείτο ότι έγινε π. το 1213, αλλά ο ιστορικός Φίλιπ φαν Τριχτ εκτιμά ότι έγινε μετά το 1217.

Μεγαλύτερος αδελφός του ήταν ο Μπέλα, ο οποίος μετά το γάμο του με την αδελφή του δούκα των Αθηνών Γκυ ντε Λα Ρος, την Μπον ντε Λα Ρος, έλαβε προίκα την κυριότητα τού 1/2 της Θήβας. Ο Γουλιέλμος και η μητέρα του μετέβησαν στην  Ουγγαρία, όπου ο ανιψιός της Μπέλα Δ΄ της Ουγγαρίας της έδωσε ιδιοκτησίες στη Σύρμια και στο Μακσό της ανατολικής Κροατίας. Όταν μετά το 1223 απεβίωσε η μητέρα του, ο Γουλιέλμος κληρονόμησε τις ιδιοκτησίες της.

Το 1241 συμμετείχε στη μάχη του Μόχι εναντίον των Μογγόλων, όπου ο Μπέλα Δ΄ ηττήθηκε και διέφυγε μαζί του στη Δαλματία. Ήταν κόμης (ispán) της Κράζνα το 1241. Από το έτος αυτό υπηρέτησε ως *Κύριος των Ίππων* (főlovászmester).

Ο Μπέλα Δ΄ τον μνήστευσε με την 2η κόρη του Μαργαρίτα (ομώνυμη της 8ης κόρης του αγίας Μαργαρίτας) γενν. 1225, η οποία όμως απεβίωσε πριν το 1242. Μητέρα της ήταν η Μαρία Λασκαρίνα, κόρη του Θεοδώρου Α΄ Αυτοκράτορα των Ρωμαίων. Το ίδιο έτος απεβίωσε και ο Γουλιέλμος στο Τριγκόρ (Τραγούριον) και τάφηκε στο γειτονικό Σπλιτ, στον καθεδρικό του Αγ. Ντόμνιους.

## Πηγές
* Bon, Antoine (1969). La Morée franque. Recherches historiques, topographiques et archéologiques sur la principauté d’Achaïe (in French). Paris: De Boccard.
* Longnon, Jean (1969). "The Frankish States in Greece, 1204–1311". In Wolff, Robert Lee; Hazard, Harry W. A History of the Crusades, Volume II: The Later Crusades, 1189–1311. University of Wisconsin Press. pp. 234–275.
* Perra, Foteini (2011). Οικογένεια Σεντ Ομέρ. Encyclopedia of the Hellenic World, Boeotia (in Greek). Foundation of the Hellenic World.
* Van Tricht, Filip (2011). The Latin Renovatio of Byzantium: The Empire of Constantinople (1204-1228). Leiden: Brill. ISBN 978-90-04-20323-5.
* Zsoldos, Attila (2011). Magyarország világi archontológiája, 1000–1301 [Secular Archontology of Hungary, 1000–1301] (in Hungarian). História, MTA Történettudományi Intézete. ISBN 978-963-9627-38-3.

Κατηγορία:Οίκος του Σαιντ-Ομέρ
Ευρασιατική Τελωνειακή Ένωση

Η **Ευρασιατική Τελωνειακή Ένωση (ΕΤΕ)** είναι μια τελωνειακή ένωση που αποτελείται από όλα τα κράτη μέλη της Ευρασιατικής Οικονομικής Ένωσης.

Η τελωνειακή ένωση αποτελούσε βασικό καθήκον της Ευρασιατικής Οικονομικής Κοινότητας, η οποία ιδρύθηκε το 2000 και τώρα την έχει διαδεχθεί η Ευρασιατική Οικονομική Ένωση. Δεν εισπράττονται τελωνειακά τέλη για τα εμπορεύματα που κυκλοφορούν εντός της τελωνειακής ένωσης και - αντίθετα με μια ζώνη ελευθέρων συναλλαγών - τα μέλη της τελωνειακής ένωσης επιβάλλουν κοινό εξωτερικό τιμολόγιο για όλα τα εμπορεύματα που εισέρχονται στην Ένωση. Μια από τις συνέπειες της τελωνειακής ένωσης είναι ότι η Ευρασιατική Οικονομική Ένωση διαπραγματεύεται ως ενιαία οντότητα στις διεθνείς εμπορικές συμφωνίες, όπως ο Παγκόσμιος Οργανισμός Εμπορίου, αντί των μεμονωμένων κρατών μελών που διαπραγματεύονται για τον εαυτό τους.

Δημιουργήθηκε την 1η Ιανουαρίου 2010. Τα ιδρυτικά της κράτη ήταν η Λευκορωσία, το Καζακστάν και η Ρωσία. Στις 2 Ιανουαρίου 2015 διευρύνθηκε για να συμπεριλάβει την Αρμενία. Η Κιργιζία προσχώρησε στην Ευρασιατική Οικονομική Ένωση στις 6 Αυγούστου 2015. Η αρχική συνθήκη για την ίδρυση της τελωνειακής ένωσης τερματίστηκε με τη συμφωνία για την ίδρυση της Ευρασιατικής Οικονομικής Ένωσης, η οποία υπογράφηκε το 2014 και η οποία ενσωμάτωσε την τελωνειακή ένωση στο νομικό πλαίσιο της Ευρασιατικής Οικονομικής Ένωσης.

Τα κράτη μέλη συνέχισαν την οικονομική ολοκλήρωση και αφαίρεσαν όλα τα τελωνειακά σύνορα μεταξύ τους μετά τον Ιούλιο του 2011. Στις 19 Νοεμβρίου 2011, τα κράτη μέλη δημιούργησαν μια κοινή επιτροπή για την ενίσχυση των οικονομικών δεσμών μεταξύ τους, σχεδιάζοντας τη δημιουργία μιας Ευρασιατικής Οικονομικής Ένωσης έως το 2015. Την 1η Ιανουαρίου 2012, τα τρία αρχικά κράτη σχημάτισαν έναν ενιαίο οικονομικό οργανισμό για την προώθηση της περαιτέρω οικονομικής ολοκλήρωσης. Η Ευρασιατική Οικονομική Επιτροπή είναι ο ρυθμιστικός φορέας για την τελωνειακή ένωση και την Ευρασιατική Οικονομική Κοινότητα.

Η δημιουργία της Ευρασιατικής Τελωνειακής Ένωσης εξασφαλίστηκε με 3 διαφορετικές συνθήκες που υπογράφηκαν το 1995, το 1999 και το 2007. Η πρώτη συνθήκη του 1995 εγγυάται τη δημιουργία της, η δεύτερη το 1999 εγγυάται τη σύστασή της και η τρίτη το 2007 ανακοίνωσε τη δημιουργία ενός κοινού τελωνειακού εδάφους και τη δημιουργία της τελωνειακής ένωσης.

## Παραπομπές


Κατηγορία:Ευρασία
Όθων του Σαιντ-Ομέρ

Ο **Όθων**, γαλλ. Otho (μετά το 1240 - πριν το 1299) από τον Οίκο του Σαιντ-Ομέρ ήταν κύριος του 1/2 της Θήβας.

## Βιογραφία
Ήταν ο δευτερότοκος γιος του Μπέλα και της Μπόννης των Λα Ρος, κυρίας του 1/2 της Θήβας, κόρης του Όθωνα Κύρη των Αθηνών και των Θηβών, που νυμφεύτηκαν το 1240.

Συμμετείχε, μαζί με τον μεγαλύτερο αδελφό του Νικόλαο Β΄ και τον μικρότερο Ιωάννη, στον Πόλεμο για τη Διαδοχή στην Εύβοια, στις τάξεις του συνασπισμού των ευγενών που είχαν αντιταχθεί στην επεκτατική πολιτική του Γουλιέλμου Β΄ Βιλλεαρδουίνου πρίγκιπα της Αχαΐας.

Το 1294 απεβίωσε ο Νικόλαος Β΄ κύριος του 1/2 της Θήβας και τον διαδέχθηκε. Ο ίδιος απεβίωσε πριν το 1299.

## Οικογένεια
Νυμφεύτηκε τη Μαργαρίτα ντα Βερόνα.

## Πηγές
* Longnon, Jean (1969). "The Frankish States in Greece, 1204–1311". In Wolff, Robert Lee; Hazard, Harry W. A History of the Crusades, Volume II: The Later Crusades, 1189–1311. University of Wisconsin Press. pp. 234–275.
* Trapp, Erich; Beyer, Hans-Veit; Kaplaneres, Sokrates; Leontiadis, Ioannis (1990). "24702. Σαῖντ ̓Ομέρ, ῎Οτον ντὲ". Prosopographisches Lexikon der Palaiologenzeit (in German). 10. Vienna: Verlag der Österreichischen Akademie der Wissenschaften. ISBN 3-7001-3003-1.

Κατηγορία:Οίκος του Σαιντ-Ομέρ
Γουλιέλμος Ε΄ του Σαιντ-Ομέρ

Ο **Γουλιέλμος Ε΄**, γαλλ. Guillaume V (περί το 1171 - περί το 1246) από τον Οίκο του Σαιντ-Ομέρ ήταν κύριος (καστελάνος) του Σαινt-Ομέρ (1192 - 1246), επίσης του Μπωραίν και του Φωκεμμπέργκ.

## Βιογραφία

Ήταν ο πρωτότοκος γιος του Γουλιέλμου Δ΄ κυρίου του Σαιντ-Ομέρ και της Ίντα των Αβέν, κόρης του Νικολάου κυρίου του Αβέν. Αναφέρεται σε καταστατικά το;y πατέρα του από το 1185 και μετά. Περί το 1191 διαδέχθηκε τον Γουλιέλμο Δ΄, ο οποίος απεβίωσε στην Παλαιστίνη. Μνημονεύεται σε πολλά καταστατικά, πράξεις ιδιοκτησίας και δωρεές στην Εκκλησία κατά τις επόμενες δεκαετίες. Κατ' επανάληψη έδειξε την πιστότητά του στον Φίλιππο Β΄ της Γαλλίας, στη διάρκεια των συγκρούσεων τού βασιλιά με τους γείτονες τού Γουλιέμου Ε΄. Αναφέρεται μεταξύ των Φλαμανδών φεουδαρχών της Γαλλικής Αυλής. Το 1246 απεβίωσε και τον διαδέχθηκε ο επόμενος αδελφός του Γουλιέλμος ΣΤ΄ του Σαιντ-Ομέρ.

## Οικογένεια

Νυμφεύτηκε την Ιμαζίνα του Λόοζ, κόρη του Ζεράρ/Γκέραρτ Β΄ κόμη του Λόοζ· δεν απέκτησαν τέκνα.

## Παραπομπές



## Πηγές

*Giry, Arthur (1874). "Les châtelains de Saint-Omer (1042-1386) (premier article)". Bibliothèque de l'école des chartes (in French). 35: 325–355. 
*Giry, Arthur (1875). "Les châtelains de Saint-Omer (1042-1386) (deuxième article)". Bibliothèque de l'école des chartes (in French). 36: 91–117.

Κατηγορία:Οίκος του Σαιντ-Ομέρ
Γουλιέλμος ΣΤ΄ του Σαιντ-Ομέρ

Ο **Γουλιέλμος ΣΤ΄**, γαλλ. Guillaume VI (απεβίωσε την περίοδο 1247 - 1251) από τον Οίκο του Σαιντ-Ομέρ ήταν κύριος (καστελάνος) του Σαιντ-Ομέρ και κύριος του Φωκεμμπέργκ (1246- 1247).

## Βιογραφία

Ήταν o τέταρτος γιος του Γουλιέλμου Δ΄ κυρίου του Σαιντ-Ομέρ και της Ίντας, κόρης του Νικολάου κυρίου του Αβέν. Αυτή είναι η άποψη του Άρθουρ Γκίρυ, όμως ο Μπωντουέν ντ' Αβέν τον θεωρεί γιο του Γουλιέλμου Ε΄, γιου τού Γουλιέλμου Δ΄. Αναφέρεται σε έγγραφα από το 1207 και μετά εμφανίζεται σε διάφορα καταστατικά, που από το 1218 τον αποκαλούν κύριο του Πίτγκραμ και μετά του Μπέρκιν. Το 1246 διαδέχθηκε τον μεγαλύτερο αδελφό του Γουλιέλμο Ε΄ και ένα καταστατικό (το μόνο) του 1247 τον αναφέρει ως καστελάνο. Λίγα είναι γνωστά για τη θητεία του, που ήταν σύντομη. Ο Μπωντουέν ντ' Αβέν αναφέρει ότι ακολούθησε μία Σταυροφορία και απεβίωσε. Τον διαδέχθηκε η μεγαλύτερη αδελφή του Βεατρίκη και ο γιος της Γουλιέλμος του Ρενένζ το 1251.

## Παραπομπές



## Πηγές

*Giry, Arthur (1874). "Les châtelains de Saint-Omer (1042-1386) (premier article)". Bibliothèque de l'école des chartes (in French). 35: 325–355. doi:10.3406/bec.1874.446568.
*Giry, Arthur (1875). "Les châtelains de Saint-Omer (1042-1386) (deuxième article)". Bibliothèque de l'école des chartes (in French). 36: 91–117. doi:10.3406/bec.1875.446625

Κατηγορία:Οίκος του Σαιντ-Ομέρ
Ούγος Β΄ του Σαιντ-Ομέρ

Ο **Ούγος Β΄**, γαλλ. Hugues (π. 1150 - 1204) από τον Οίκο του Σαιντ-Ομέρ ήταν ιππότης, που ακολούθησε τις Σταυροφορίες και έγινε τιτουλάριος πρίγκιπας της Γαλιλαίας & κύριος της Τιβεριάδος.

## Βιογραφία
Ήταν ο πρωτότοκος γιος του Γκωτιέ και της Εσίβας του Μπυρ πριγκίπισσας της Γαλιλαίας, κόρης του Ελινάν πρίγκιπα της Γαλιλαίας (ή του Ραντούλφ, ανιψιού του Γουλιέλμου Α΄ πρίγκιπα της Γαλιλαίας).

Το 1174 ο πατέρας του απεβίωσε και η Εσίβα έκανε δεύτερο γάμο με τον Ραϋμόνδο Γ΄ των Τουλούζης κόμη της Τρίπολης, που έγινε ο επόμενος πρίγκιπας της Γαλιλαίας. Το 1179 στη μάχη εναντίον του Σαλαντίν στο Μαρζ Αγύν ο Ούγος Β΄ αιχμαλωτίστηκε, εξαγοράστηκε όμως από τη μητέρα του. Το 1182 ο Ραϋμόνδος Γ΄ ήταν ασθενής και έτσι ο Ούγος Β΄ οδήγησε τον στρατό της Γαλιλαίας στη μάχη του κάστρου Μπελβουάρ: πολέμησε σκληρά, αλλά η νίκη του επί του Σαλαντίν είχε ισχνά αποτελέσματα.  

Η ήττα του Χαττίν το 1187 σήμανε το τέλος της Γαλιλαίας· ο Ραϋμόνδος Γ΄ σκοτώθηκε λίγο μετά. Τον διαδέχθηκε ο Ούγος Β΄ ως τιτουλάριος πρίγκιπας της Γαλιλαίας. Ο ίδιος απεβίωσε το 1204, άτεκνος. Επειδή ο δευτερότοκος αδελφός του Γουλιέλμος είχε αποβιώσει, τον διαδέχθηκε ο τρίτος αδελφός Ραούλ ως τιτουλάριος πρίγκιπας της Γαλιλαίας. 

Η φυλάκισή τού Ούγου Β΄ από τον Σαλαντίν έγινε η έμπνευση της *Οδού της Ιπποσύνης (Ordene de Chevalerie)*, του πρώτου έργου για τον ιπποτισμό.

## Οικογένεια
Νυμφεύτηκε τη Μαργαρίτα των Ιμπελέν, κόρη του Μπαλιάν κυρίου του Ναμπλούς· δεν απέκτησαν απογόνους.

## Αναφορές σε Πηγές


## Πηγές
* Etienne Barbazan, L'Ordène de Chevalerie, 1759
* Thomas Delvaux, Le sang des Saint-Omer des croisades à la quenouille, Tatinghem, 2007

Κατηγορία:Οίκος του Σαιντ-Ομέρ
Γουλιέλμος του Σαιντ-Ομέρ (γιος Γκωτιέ)

Ο **Γουλιέλμος**, γαλλ. Guillaume (απεβ. πριν το 1204) από τον Οίκο του Σαιντ-Ομέρ ήταν ευγενής, που συμμετείχε στις Σταυροφορίες.

## Βιογραφία
Ήταν ο δευτερότοκος γιος του Γκωτιέ/Βάλτερ πρίγκιπα της Γαλιλαίας και της Εσίβας του Μπυρ, κόρης του Ελινάν πρίγκιπα της Γαλιλαίας (ή του Ραντούλφ του Ισσύ, ανιψιού του Γουλιέλμου Α΄ του Μπυρ πρίγκιπα της Γαλιλαίας).

Το 1174 απεβίωσε ο πατέρας του και η Εσίβα έκανε δεύτερο γάμο με τον Ραϋμόνδο Γ΄ των Τουλούζης κόμη της Τρίπολης, ο οποίος έτσι διαδέχθηκε τον Γκωτιέ ως πρίγκιπας της Γαλιλαίας. Το 1187 η ήττα στη μάχη του Χαττίν σήμανε το τέλος του πριγκιπάτου, που κατελήφθη από τον Σαλαντίν και ο Ραϋμόνδος Γ΄ σκοτώθηκε σύντομα μετά. Τώρα ο μεγαλύτερος αδελφός του Ούγος έγινε τιτουλάριος πρίγκιπας της Γαλιλαίας.

Ο Γουλιέλμος υποστήριξε τον Γκυ των Λουζινιάν έναντι του Κορράδου μαρκησίου του Μομφερράτου για το βασίλειο της Ιερουσαλήμ και τον ακολούθησε στην πολιορκία της Άκρας το 1189. Το 1204 απεβίωσε ο αδελφός του Ούγος, αλλά ο Γουλιέλμος είχε ήδη αποβιώσει, έτσι ο νεότερος αδελφός τους Ραούλ έγινε τιτουλάριος  πρίγκιπας της Γαλιλαίας.

## Πηγές
* Riley-Smith, Jonathan. The Feudal Nobility and the Kingdom of Jerusalem, 1174–1277. Archon Books, 1973.

Κατηγορία:Οίκος του Σαιντ-Ομέρ
Άνταμ Λαλάνα

Ο **Άνταμ Λαλάνα** (*Adam Lallana*, 10 Μαΐου 1988) είναι Άγγλος πρώην ποδοσφαιριστής που τελευταία αγωνίστηκε ως επιθετικός μέσος στη Σαουθάμπτον και στην Εθνική Αγγλίας.

## Καριέρα
Ξεκίνησε να αγωνίζεται επαγγελματικά το 2006 στη Σαουθάμπτον, με την οποία κέρδισε ένα Φούτμπολ Λιγκ Τρόφι (2009-2010). Το 2014 υπέγραψε στη Λίβερπουλ, όπου αγωνίζεται μέχρι σήμερα. Αναδείχθηκε στην καλύτερη ομάδα της Πρέμιερ Λιγκ τη σεζόν 2013-2014 και καλύτερος Άγγλος παίκτης για το έτος 2016.

Στην Εθνική Αγγλίας αγωνίζεται από το 2013, κάνοντας το ντεμπούτο του σε έναν φιλικό αγώνα εναντίον της Χιλής. Ήταν στο ρόστερ της ομάδας στο Μουντιάλ του 2014 και στο Euro του 2016.

## Παραπομπές


Κατηγορία:Άγγλοι ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές ΑΦΚ Μπόρνμουθ
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Μπράιτον και Χόουβ Άλμπιον
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Άγγλοι ισπανικής καταγωγής
Κατηγορία:Παίκτες νικητές ΟΥΕΦΑ Τσάμπιονς Λιγκ
Ραούλ του Σαιντ-Ομέρ

Ο **Ραούλ**, γαλλ. Raoul (απεβ. 1220) από τον Οίκο του Σαιντ-Ομέρ ήταν τιτουλάριος πρίγκιπας της Γαλιλαίας (1204-1219) και σενεσάλης της Ιερουσαλήμ (δύο φορές).

## Βιογραφία
Ήταν ο τρίτος γιος του Γκωτιέ πρίγκιπα της Γαλιλαίας από τον γάμο του με την Εσίβα του Μπυρ, κόρη του Ελινάν πρίγκιπα της Γαλιλαίας (ή του Ραντούλφ του Ισσύ, ανιψιού του Γουλιέλμου Α΄ πρίγκιπα της Γαλιλαίας).

Το 1197 απεβίωσε ο Ερρίκος Β΄ των Μπλουά κόμης της Καμπανίας, τρίτος σύζυγος της Ισαβέλλας Α΄ των Ανζού της Ιερουσαλήμ. Τότε ο πρωτότοκος αδελφός του Ούγος προσπάθησε να τον νυμφεύσει με την Ισαβέλλα Α΄ και να τον κάνει βασιλιά, αλλά τελικά η Ισαβέλλα Α΄ παντρεύτηκε τον Αμωρί Α΄ των Λουζινιάν. Ο Ραούλ αποπειράθηκε να φονεύσει τον 4ο σύζυγό της και εξορίστηκε γι' αυτό. 

Μετέβη στην Τρίπολη το 1198 και στην Κωνσταντινούπολη το 1204. Επεξεργάστηκε το σώμα νόμων του *Βιβλίου του βασιλιά* και από αυτό απέκτησε φήμη ως νομικός. Ο Φίλιππος της Νοβάρα του αποδίδει υλικό από τις *Συνήθειες (Assizes) της Ιερουσαλήμ*. Απεβίωσε το 1220.

## Οικογένεια
Νυμφεύτηκε την Αγνή του Γκρανιέ, κόρη του Ρεζινάλ κυρίου της Σιδώνος.

## Αναφορές σε Πηγές


Κατηγορία:Οίκος του Σαιντ-Ομέρ
Ναός του Λωτού

Ο **Ναός του Λωτού**, κτίστηκε στο Δελχί, στην Ινδία, τον Δεκέμβριο του 1986, με κόστος 10 εκατομμύρια δολάρια. Είναι ναός αφιερωμένος στην λατρεία των Μπαχάι.

Γνωστός για το σχήμα άνθους λωτού, έχει καταστεί εξέχον αξιοθέατο στην πόλη. Όπως όλοι οι χώροι λατρείας των Μπαχάι, ο Ναός του Λωτού είναι ανοιχτός σε όλους, ανεξάρτητα από τη θρησκεία ή οποιοδήποτε άλλο χαρακτηριστικό.

Το κτίριο αποτελείται από 27 ελεύθερα μαρμάρινα «πέταλα» που είναι διατεταγμένα σε συστάδες τριών για να σχηματίσουν εννέα πλευρές, με εννέα πόρτες που ανοίγουν σε μια κεντρική αίθουσα με ύψος ελαφρώς πάνω από 40 μέτρα και έχει χωρητικότητα 2.500 ανθρώπων.

Ο ναός του Λωτού έχει κερδίσει πολλά αρχιτεκτονικά βραβεία και έχει παρουσιαστεί σε πολλά άρθρα εφημερίδων και περιοδικών.

Σύμφωνα με ρεπορτάζ του CNN το 2001, ο Ναός του Λωτού είναι το κτίριο που είχε δεχτεί τους περισσότερους επισκέπτες στον κόσμο.

## Λατρεία

Η λατρεία των Μπαχάι διδάσκει ότι ένας Οίκος Λατρείας Μπαχάι θα πρέπει να είναι ένας χώρος για να συγκεντρώνονται, να διαλογίζονται και εκφράζουν την λατρεία τους άνθρωποι όλων των θρησκειών.

Οποιοσδήποτε μπορεί να εισέλθει στο Ναό του Λωτού ανεξάρτητα από το θρησκευτικό υπόβαθρο, το φύλο ή άλλες διακρίσεις, όπως συμβαίνει με όλους τους οίκους λατρείας των Μπαχάι. Τα ιερά συγγράμματα όχι μόνο της πίστης Μπαχάι αλλά και άλλων θρησκειών μπορούν να διαβαστούν ή/και να κηρυχθούν, ανεξάρτητα από τη γλώσσα, από την άλλη πλευρά, απαγορεύεται η ανάγνωση κειμένων, όπως κηρύγματα, διαλέξεις ή ο έρανος. Οι μουσικές εκτελέσεις απαγγελιών και προσευχών μπορούν να τραγουδηθούν από χορωδίες μέσα στον ναό, αλλά χωρίς μουσικά όργανα. Δεν υπάρχει καθορισμένο πρότυπο για τις υπηρεσίες λατρείας και οι τελετουργικές εορτές δεν επιτρέπονται.

## Παραπομπές



Κατηγορία:Δελχί
Κατηγορία:Κτίρια και κατασκευές στην Ινδία
Κατηγορία:Μπαχάι πίστη
Κατηγορία:Θρησκευτικά κτίρια και κατασκευές στην Ασία
Γκωτιέ του Σαιντ-Ομέρ

Ο **Γκωτιέ**, γαλλ. Gautier, γερμ. Walter (απεβ. 1174) από τον Οίκο του Σαιντ-Ομέρ ήταν πρίγκιπας της Γαλιλαίας ως σύζυγος της Εσίβας του Μπυρ.

## Βιογραφία
Ήταν γιος του Γουλιέλμου Β΄ κυρίου του Σαιντ-Ομέρ και της Μελισάντ του Πικινύ.

Το 1174 απεβίωσε και τον διαδέχθηκαν οι γιοί του Ούγος Β΄ και Ραούλ ως τιτουλάριοι πρίγκιπες της Γαλιλαίας.

## Οικογένεια
Νυμφεύτηκε την Εσίβα του Μπυρ, πριγκίπισσα της Γαλιλαίας και κυρία της Τιβεριάδος, κόρη του Ελινάν (ή του Ραντούλφ του Ισσύ, γιου του Γουλιέλμου Α΄ πρίγκιπα της Γαλιλαίας). Είχε τέκνα:
* Ούγος Β΄ π. 1150-1204, τιτουλ. πρίγκιπας της Γαλιλαίας.
* Γουλιέλμος απεβ. πριν το 1204, Σταυροφόρος.
* Ραούλ απεβ. 1220, τιτουλ. πρίγκιπας της Γαλιλαίας και σενεσάλης της Ιερουσαλήμ.
* Όντο/Όστε 1180-1217, κόμης της Τρίπολης, κύριος του Γκογκυλά.

## Παραπομπές


## Πηγές
* Cawley, Charles, Jerusalem, Medieval Lands database, Foundation for Medieval Genealogy
* Steven Runciman, The History of the Crusades III pp.95-6.
* Marek, Miroslav. "Saint Omer". Genealogy.EU

Κατηγορία:Οίκος του Σαιντ-Ομέρ
Σύνταγμα της Ουκρανίας

Το **Σύνταγμα της Ουκρανίας** (ουκρανικά: *Конституція України*) είναι ο θεμελιώδης νόμος του έθνους. Το σύνταγμα εγκρίθηκε και επικυρώθηκε κατά την 5η σύνοδο του κοινοβουλίου της Ουκρανίας στις 28 Ιουνίου 1996. Ψηφίστηκε από τους 315 από τους 450 βουλευτές. Άλλοι νόμοι και άλλες νομοθετικές πράξεις της Ουκρανίας πρέπει να συμμορφώνονται με το σύνταγμα. Το δικαίωμα τροποποίησης του Συντάγματος μέσω ειδικής νομοθετικής διαδικασίας ανήκει αποκλειστικά στο κοινοβούλιο. Το μόνο όργανο που μπορεί να ερμηνεύσει το σύνταγμα και να καθορίσει εάν η νομοθεσία συμμορφώνεται με αυτό είναι το Συνταγματικό Δικαστήριο της Ουκρανίας.

Από το 1996 η δημόσια αργία «Ημέρα του Συντάγματος» γιορτάζεται στις 28 Ιουνίου.

Το 2004 εγκρίθηκαν τροπολογίες που άλλαξαν σημαντικά το πολιτικό σύστημα. Λανθασμένα οι αλλαγές αυτές αναφέρονται μερικές φορές ως το «Σύνταγμα του 2004». Το 2010 ο Βίκτορ Γιανουκόβιτς, ο οποίος υπηρέτησε ως Πρόεδρος της Ουκρανίας ακύρωσε αυτές τις αλλαγές βασιζόμενος σε απόφαση του Συνταγματικού Δικαστηρίου της Ουκρανίας. Μετά τα γεγονότα του Euromaidan, οι τροπολογίες του 2004 αποκαταστάθηκαν.

## Ιστορικά στοιχεία
Μέχρι τις 8 Ιουνίου 1995, ο ανώτατος νόμος της Ουκρανίας ήταν το Σύνταγμα (Θεμελιώδης Νόμος) της Ουκρανικής ΣΣΔ (που εγκρίθηκε το 1978 με πολλές μεταγενέστερες τροποποιήσεις). Στις 8 Ιουνίου 1995 ο Πρόεδρος Λεονίντ Κούτσμα και ο Πρόεδρος Ολεξάντρ Μορόζ (που ενεργούσε εξ ονόματος του Κοινοβουλίου) υπέγραψαν τη Συνταγματική Συμφωνία για την περίοδο έως ότου μπορούσε να συνταχθεί ένα νέο σύνταγμα.

Το πρώτο σύνταγμα μετά την ανεξαρτησία εγκρίθηκε κατά τη διάρκεια μιας ολονύκτιας κοινοβουλευτικής συνόδου στις 27 Ιουνίου-28 Ιουνίου 1996, ανεπίσημα γνωστή ως η «συνταγματική νύχτα του 1996». Ο νόμος υπ΄ αριθ. 254/96-BP που επικύρωσε το σύνταγμα, ακυρώνοντας τα προηγούμενα συντάγματα, και η συμφωνία υπογράφηκε τελετουργικά και εκδόθηκε στα μέσα Ιουλίου 1996. Ωστόσο, σύμφωνα με απόφαση του Συνταγματικού Δικαστηρίου της Ουκρανίας, ίσχυε από τη στιγμή που ανακοινώθηκαν τα αποτελέσματα της κοινοβουλευτικής ψηφοφορίας στις 28 Ιουνίου 1996. Η Ουκρανία ήταν το τελευταίο μετασοβιετικό κράτος που εξέδωσε το δικό του Σύνταγμα.

## Παραπομπές


Κατηγορία:Κυβέρνηση της Ουκρανίας
Κατηγορία:Δίκαιο της Ουκρανίας
Ιδιοσυγκρασία

Η **ιδιοσυγκρασία** είναι το σύνολο των ειδικών βιολογικών και ψυχολογικών στοιχείων που χαρακτηρίζουν ένα άτομο, καθορίζουν την προσωπικότητα, τις αντιδράσεις και τη συμπεριφορά του και το κάνουν διαφορετικό από άλλα άτομα. Τα στοιχεία αυτά έχουν διαμορφωθεί από την επίδραση της κληρονομικότητας, του κοινωνικού και οικογενειακού περιβάλλοντος, της διαδρομής και του τρόπου ζωής κάθε ατόμου.

Συχνά με τον όρο *ιδιοσυγκρασία* εννοούνται οι αλλεργικές αντιδράσεις που εμφανίζουν κάποια άτομα όταν λάβουν ορισμένες ουσίες από το στόμα ή έρθουν σε επαφή με αυτές. Άλλοτε ο όρος αναφέρεται κυρίως στην προσωπικότητα και στον ψυχισμό του ατόμου ή στην ανθεκτικότητα του.

Παρεμφερής είναι και ο όρος *ιδιοσυστασία*. Οι διαφορές των δύο όρων δεν είναι πάντα σαφείς. Μπορούμε, ωστόσο, να πούμε ότι με τον όρο *ιδιοσυστασία* εννοούμε κυρίως το σύνολο των μορφολογικών και λειτουργικών στοιχείων ενός ατόμου που απορρέουν από τα γονιδιακά του χαρακτηριστικά.

## Παραπομπές


Κατηγορία:Αλλεργιολογία
Κατηγορία:Ιατρική ορολογία
Μπρούνο του Άουγκσμπουργκ

O **Μπρούνο** (γερμ.: *Bruno*, περίπου 992 - 1029) ήταν χριστιανός επίσκοπος του Άουγκσμπουργκ. Προερχόταν από τον Οίκο των Οθωνιδών

## Βιογραφία
Ήταν ο δευτερότοκος γιος του Ερρίκου Β΄ του *εριστικού* δούκα της Βαυαρίας και της Ιουδήθ των Λεοπολδιδών, κόρης του Αρνούλφου δούκα της Βαυαρίας. Αδέλφια του ήταν ο Ερρίκος Β΄ της Γερμανίας ο *άγιος* και η Γκίζελα.

Ο Μπρούνο αρχιεπίσκοπος της Κολωνίας ήτα μεγάλος θείος του. Ο Μπρούνο του Άουγκσμπουργκ έγινε μέλος του Συλλόγου (canon) του καθεδρικού του Ζίλντεσχαϊμ. Το 1003 υποστήριξε την εξέγερση του Ερρίκου του Σβάινφουρτ μαργράβου του Νόρντγκαου ενάντια στον βασιλιά Ερρίκο Β΄. Όταν το κίνημα απέτυχε, ο Μπρούνο διέφυγε στη Βοημία και στην Αυλή του Στεφάνου Α΄ της Ουγγαρίας, συζύγου της Γκίζελα. Με τη μεσολάβηση του Στεφάνου Α΄ συμφιλιώθηκε με τον αδελφό του Ερρίκο Β΄.

Υπηρέτησε ένα έτος καγκελάριος και μετά εκλέχθηκε επίσκοπος του Άουγκσμπουργκ το 1006/07. Ενθάρρυνε τον Στέφανο Α΄ να εκχριστιανίσει τους παγανιστές, που εξεγειρόταν. Υπό την διακυβέρνησή του η επισκοπή απέκτησε μεγάλη άιγλη: ο Μπρούνο αποκατέστησε κατεστραμμένες μονές, ίδρυσε την εκκλησία του Αγ. Μαυρικίου και το Σύλλογό της, τοποθέτησε Βενεδικτίνους στον Κολεγιακό ναό της Αγ. Άφρα και πρόσθεσε στις γαίες της επισκοπής την προσωπική του κληρονομιά, το Στράουμπινγκ.

Το 1029 απεβίωσε στο Ράτισμπον και τάφηκε στο ναό του Αγ. Μαυρικίου στο Άουγκσμπουργκ.

## Πηγές
* Gerd Tellenbach, The Church in Western Europe from the Tenth to the Early Twelfth Century, transl. Timothy Reuter, (Cambridge University Press, 1993), 55

## Παραπομπές


Κατηγορία:Οίκος των Οθωνιδών
Κατηγορία:Επίσκοποι του 11ου αιώνα
Boom bap

Το **Boom bap** είναι μία τεχνοτροπία του Hip hop. Ξεκίνησε στην ανατολική ακτή των ΗΠΑ την δεκαετία του '90. Ο όρος *Boom bap* πρόκειται για ονοματοποιία η οποία παραπέμπει στον δυναμισμό και στα δυνατά μπάσα τα οποία χαρακτηρίζουν αυτήν την τεχνοτροπία. Εντός του κινήματος του Ελληνικού Hip hop το boom bap είναι από τις πιο διαδεδομένες τεχνοτροπίες.

## Πηγές
https://web.archive.org/web/20180504221816/http://www.boombapbeatguide.com/beginner-info/the-4-elements-of-a-boom-bap-beat/

## Δες επίσης

* Low bap

Κατηγορία:Hip hop
Κατηγορία:Ελληνικό hip hop
Ινδονησιακή μουσική

μικρογραφία|Λαούτο, φλάουτο και ραβδί σε ανάγλυφο Borobudur, φωτογραφία 1880. Αυτή η εικόνα δείχνει τη γέφυρα του λαούτου και ότι το ραβδί μπορεί να παιχτεί με ένα πλέγμα. Το ραβδί είναι παρόμοιο με το Χμερ Kse diev
Η **μουσική της Ινδονησίας** παρουσιάζει μια ιδιαίτερη ποικιλομορφία, λόγω της ύπαρξης χιλιάδων νησιών, το καθένα από τα οποία έχει το δικό του ιδιαίτερο μουσικό ύφος. Νησιά όπως η Ιάβα, η Σουμάτρα, το Μπαλί κ.ά. γνώρισαν ιδιαίτερη μουσική άνθηση και σε πολλά από αυτά έχει γίνει συστηματική καταγραφή της μουσικής τους. Οι απαρχές της ινδονησιακής μουσικής χάνονται στους αιώνες, καθώς ήταν ενσωματωμένη στην προφορική παράδοση και αποτελούσε στοιχείο τελετουργιών και εθίμων. Γενικά χαρακτηριστικά της, πάντως, είναι η μελωδικότητα, οι έντονες εναλλαγές των φωνών και η πολυφωνία. Η ινδονησιακή μουσική έχει γίνει παγκοσμίως γνωστή κυρίως μέσα από τις ορχήστρες γκαμελάν, οι οποίες υπήρχαν από τους πρώιμους χρόνους.

Να σημειωθεί ότι παρ' όλο που χρησιμοποιείται μια υποτυπώδης μουσική σημειογραφία, η διατήρησή της γίνεται κυρίως μέσω της προφορικής παράδοσης, ενώ παράλληλα χρησιμοποιούνται και τεχνικές που παραπέμπουν στη δυτική μουσική. Μάλιστα, οι επιδράσεις από αυτή ήταν πολλές καθ' όλη τη μακρόχρονη πορεία της ινδονησιακής μουσικής. Για παράδειγμα, τραγούδια που γράφτηκαν στις αρχές του 20ού αιώνα μοιάζουν με το γρηγοριανό μέλος, λόγω της παρουσίας εκεί καθολικών ιεραποστόλων. Επιπρόσθετα, των κρουντσόνγκ είναι ένα χαρακτηριστικό είδος τραγουδιού και αποτελεί μείγμα λαϊκών παραδόσεων και ευρωπαϊκής μουσικής.

## Παραπομπές


Κατηγορία:Μουσική
Κατηγορία:Μουσική ανά εθνικότητα
Γοδεφρείδος του Σαιντ-Ομέρ

Ο **Γοδεφρείδος**, γαλλ. Geoffrey (άκμασε το 1119) από τον Οίκο του Σαιντ-Ομέρ ήταν Φλαμανδός ιππότης και ένας από τα ιδρυτικά μέλη του Τάγματος των Ναΐτών.

## Βιογραφία
Τα μέλη του Οίκου του ήταν κύριοι του Σαιντ-Ομέρ, που τώρα βρίσκεται στη Γαλλία. Ήταν μάλλον γιος του Γουλιέλμου Α΄ κυρίου του Σαιντ-Ομέρ και της Μελισέντ ντε Πικινύ.

Η σχέση του με τον Ούγο Α΄ κύριο του Φωκαμπέργκ δεν είναι σαφής. Ο Γοδεφρείδος μάλλον είναι αδελφός του Ούγου Α΄ (ή γιος του).

Μαζί με τον Γουλιέλμο Α΄ και τον Ούγο Α΄ ήλθε στην Παλαιστίνη και κάποιος Γκωτιέ (Gauhier). Επειδή ο Γκωτιέ, εγγονός του Γουλιέλμου Α΄ δεν είχε ακόμη γεννηθεί, το Gauthier μάλλον είναι εσφαλμένη απόδοση του Gaufred, οπότε ο Γοδεφρείδος μάλλον συνόδευσε τον πατέρα του και τον αδελφό του στην Ιερουσαλήμ το 1099, κατά την Α΄ Σταυροφορία.

Ο Ούγος του Παγιάν, πρώτος μεγάλος Μάγιστρος του Τάγματος των Ναϊτών, αναφέρει ότι ο Γοδεφρείδος ήταν σε τέτοια πενία, που οι δύο τους είχαν ένα μόνο άλογο, έτσι η σφραγίδα των Ναϊτών παριστά δύο άνδρες να ιππεύουν ένα άλογο.

## Πηγές
* Barber, Malcolm (1994). The New Knighthood: A History of the Order of the Temple. Cambridge University Press. ISBN 0-521-42041-5.
* Martin, Sean (2005). The Knights Templar: The History & Myths of the Legendary Military Order. ISBN 1-56025-645-1.

## Εξωτερικοί σύνδεσμοι
* 

Κατηγορία:Οίκος του Σαιντ-Ομέρ
Ρούντολφ φον Αλτ

Ο **Ρούντολφ φον Αλτ** (γερμανικά: Rudolf Ritter von Alt) (28 Αυγούστου 1812 - 12 Μαρτίου 1905) ήταν Αυστριακός ζωγράφος, και ένα από τα ιδρυτικά μέλη του καλλιτεχνικού κινήματος του ζετσεσιονισμού, που υπήρξε και ο πρώτος πρόεδρος του κινήματος.

## Bιογραφία
Γεννήθηκε στην Βιέννη, ήταν ο γιός του λιθογράφου Γιάκομπ Αλτ (1789–1871) και αδελφός του ζωγράφου Φραντς Αλτ (1821–1914). Σπούδασε στην  Ακαδημία Καλών Τεχνών Βιέννης. 

## Παραπομπές


Κατηγορία:Αυστριακοί ζωγράφοι
Αγία Χρυσή η Νεομάρτυς

Η **Αγία Χρυσή** ή **Ζλάτα** (βουλγαρικά: *Света Великомъченица Злата Мъгленска* και , απεβ. το 1795) είναι νεομάρτυς της Ορθόδοξης Εκκλησίας που εκτελέστηκε στα τέλη του 18ου αιώνα από τους Οθωμανούς, αφού προηγουμένως αρνήθηκε να εξισλαμιστεί.

## Βιογραφία
Τα υπάρχοντα βιογραφικά στοιχεία της Χρυσής καταγράφηκαν για πρώτη φορά από τον διαπρεπή Έλληνα μοναχό και σύγχρονό της, Νικόδημο τον Αγιορείτη, ο οποίος στηρίχτηκε στη μαρτυρία του προηγουμένου της Ι.Μ. Σταυρονικήτα Τιμοθέου που γνώριζε προσωπικά τη Χρυσή.

Τόπος καταγωγής της φέρεται το χωριό Σλάτενα ή Σλάτινα της περιοχή των Μογλενών (νυν Χρυσή Πέλλας) και η ίδια αναφέρεται ως βουλγαρικής καταγωγής. Σύμφωνα με την παράδοση ήταν μια από τις τέσσερις κόρες μιας φτωχής και πολύτεκνης οικογένειας. Κάποια μέρα, ενώ μάζευε ξύλα στην ύπαιθρο, κίνησε το ερωτικό ενδιαφέρον ενός ισχυρού μουσουλμάνου, ο οποίος αφού την απήγαγε της άσκησε αρχικά ασφυκτική πίεση και κατόπιν απειλές προκειμένου εκείνη να ασπαστεί το Ισλάμ ώστε να μπορέσει να την λάβει ως σύζυγό του.

Από την πλευρά της, η Χρυσή παρέμεινε σταθερή στην πίστη της παρά τις προτροπές ακόμη και των συγγενών της που δεχόμενοι και οι ίδιοι απειλές, την προέτρεψαν να εξισλαμιστεί προκειμένου να σώσει τη ζωή της. Η ακλόνητη στάση της Χρυσής είχε ως αποτέλεσμα την εξαγρίωση των Οθωμανών και τον μαρτυρικό της θάνατο μετά από σκληρά και πολυήμερα βασανιστήρια. Ως ημερομηνία του θανάτου της αναφέρεται η 13η Οκτωβρίου του 1795. Μετά τον θάνατό της, η σορός της παρελήφθη και θάφτηκε κρυφά από μερικούς χριστιανούς.

## Υστεροφημία
Η Χρυσή τιμάται ως αγία από αρκετές ορθόδοξες εκκλησίες, από τις οποίες άλλες τιμούν τη μνήμη της στις 13 Οκτωβρίου και άλλες στις 18 του ίδιου μήνα. Το 2009 ανακηρύχτηκε από τη βουλγαρική Ορθόδοξη Εκκλησία ως προστάτιδα των Βούλγαρων του εξωτερικού. Παράλληλα, το ίδιο έτος, το βουλγαρικό κράτος θέσπισε το ετήσιο βραβείο του «Βούλγαρου της Χρονιάς» που φέρει το όνομά της.

## Παραπομπές

## Βιβλιογραφία
*Δουκάκη, Κωνσταντίνου Χ. (1895). *Μέγας συναξαριστής*. 10ος. Εν Αθήναις: Α. Κολλαράκη και Ν. Τριανταφύλλου.
*Παπαδοπούλου, Χρυσοστόμου (1922). *Οι νεομάρτυρες*. Αθήναι: χ.ε.
**Θρησκευτική και Ηθική Εγκυκλοπαίδεια*. 12ος. Αθήναι: Αθ. Μαρτίνος. 1968.
*Συλλογικό (2006). *Lives of the Bulgarian Saints*. Sofia: Bulgarian Eastern Orthodox Diocese of the U.S.A., Canada and Australia.

Κατηγορία:Νεομάρτυρες
Κατηγορία:Άγιοι της Ορθόδοξης Εκκλησίας
Κατηγορία:Χριστιανοί μάρτυρες του 18ου αιώνα
Κατηγορία:Βούλγαροι άγιοι
Παχέλα Μπαϊσάχ

μικρογραφία|Οι εορτασμοί του Ποχέλα Μποϊσάχ στην Ντάκα
Το **Παχέλα Μπαϊσάχ** (βεγγαλικά: পহেলা বৈশাখ) ή **Βεγγαλική πρωτοχρονιά** (βεγγαλικά: বাংলা নববর্ষ, *Bangla Nôbobôrsho*), επίσης γνωστό ως **Ποχέλα Μποϊσάχ**, είναι η πρώτη ημέρα του Βεγγαλικού Ημερολογίου. Γιορτάζεται στις 14 Απριλίου ως εθνική αργία στο Μπανγκλαντές και στις 14 ή 15 Απριλίου στις ινδικές πολιτείες της Δυτικής Βεγγάλης και της Τριπούρα και αλλού από τους ανθρώπους με Βεγγαλική κληρονομιά, ανεξαρτήτως θρησκευτικής πίστης.

Η ημερομηνία του φεστιβάλ καθορίζεται σύμφωνα με το Βεγγαλικό ημερολόγιο ως πρώτη ημέρα του πρώτου μήνα Μπαϊσάχ. Ως εκ τούτου σχεδόν πάντα πέφτει στις ή κοντά στις 14 Απριλίου κάθε χρόνο στο Γρηγοριανό ημερολόγιο. Η ίδια ημέρα εορτάζεται και αλλού ως το παραδοσιακό ηλιακό νέο έτος και ως φεστιβάλ συγκομιδής από τους Ινδουιστές και τους Σιχ και είναι γνωστό με άλλα ονόματα όπως το Βαϊσάχι στην κεντρική και βόρεια Ινδία, το Βισού στην Κεράλα και το Πουθαντού στο Ταμίλ Ναντού.

Το φεστιβάλ γιορτάζεται με πομπές, εκθέσεις και οικογενειακό χρόνο. Ο παραδοσιακός χαιρετισμός για το Βεγγαλικό νέο έτος είναι ο Σούμπο Ναμπομπάρσο (শুভ নববর্ষ, κυριολεκτικά σημαίνει "Ευτυχισμένο το Νέο Έτος"). Το εορταστικό Μανγκάλ Σομπατζάτρα διοργανώνεται στο Μπαγκλαντές. Το 2016, η UNESCO κήρυξε αυτή την γιορτή που διοργάνωσε το Πανεπιστήμιο της Ντάκα ως πολιτιστική κληρονομιά της ανθρωπότητας.

## Παραπομπές


Κατηγορία:Πολιτισμός του Μπανγκλαντές
Εκπαίδευση στην Ουκρανία

Από τον Σεπτέμβριο του 2018, η 12ετής δευτεροβάθμια εκπαίδευση θα αντικαταστήσει την αντίστοιχη 11ετή, που είναι υποχρεωτική έως τότε. Κατά κανόνα, η σχολική φοίτηση αρχίζει στην ηλικία των 6 ετών, εκτός αν κάποιος έχει γενέθλια μετά την 1η Σεπτεμβρίου εκάστου έτους. Σύμφωνα με ομιλία της Υπουργού Παιδείας και Επιστημών της Ουκρανίας, Λιλίγια Χρίνεβιτς, το 2017, το ποσό της χρηματοδότησης από τον προϋπολογισμό για τον τομέα της εκπαίδευσης θα φτάσει περίπου τα 53 δισεκατομμύρια γρίβνα το 2017 (έναντι 42 το 2016).

Το 2010, το 56% των παιδιών ηλικίας από 1 έως 6 ετών είχε την ευκαιρία να παρακολουθήσει την προσχολική εκπαίδευση, όπως ανέφερε το Υπουργείο Παιδείας και Επιστημών της Ουκρανίας τον Αύγουστο του 2010.

Επί του παρόντος στην Ουκρανία,  σχολείο με την πρωταρχική σημασία του ορίζεται για τα παιδιά και τους εφήβους που το παρακολουθούν μεταξύ των ηλικιών 6 έως 17 ετών. Υπάρχουν διάφοροι τύποι ιδρυμάτων Γενικής Εκπαίδευσης. Ορισμένα σχολεία μπορεί να είναι οικοτροφεία και να ονομάζονται *σχολείο-εσωτερικής φοίτησης* ή *λύκειο-εσωτερικής φοίτησης*. Οι κύριοι τύποι σχολείων στη χώρα είναι οι εξής:

* Μέσο σχολείο γενικής εκπαίδευσης (ZOSh) ή Μέσο σχολείο
* Λύκειο (Τεχνικό σχολείο, κατά τη σοβιετική εποχή)
* Γυμνάσιο

Το ίδρυμα που λέγεται μέσο σχολείο γενικής εκπαίδευσης (ZOSh), ή απλά μέσο σχολείο, συνήθως συνδυάζει την πρωτοβάθμια και τη δευτεροβάθμια εκπαίδευση. Το σύστημα παιδείας εισήχθη για πρώτη φορά το 1958 και περιελάμβανε μια 12ετή εκπαίδευση, ενώ το 1965 αναθεωρήθηκε σε 10ετές. Τα περισσότερα από τα σχολεία μέσης εκπαίδευσης έχουν τρία επίπεδα διαπίστευσης πάνω στην γενική εκπαίδευση. Ορισμένα απομακρυσμένα σχολεία μπορεί να είναι δύο επιπέδων, κάτι που είναι ελάχιστη απαίτηση για όλα τα μέσα σχολεία.

Η πρωτοβάθμια και δευτεροβάθμια εκπαίδευση χωρίζεται σε τρία επίπεδα διαπίστευσης της γενικής εκπαίδευσης: Ι - «νεότερο», ΙΙ - «μέσο» και ΙΙΙ - «ανώτερο». Το επίπεδο διαπίστευσης περιλαμβάνει τις τάξεις 1 έως 4. Οι τάξεις 5-9 θεωρούνται συνήθως επιπέδου διαπίστευσης ΙΙ (βασική δευτεροβάθμια εκπαίδευση), ενώ οι τάξεις 10-12 είναι επιπέδου ΙΙΙ. Παρά τις αλλαγές στα ονόματα, οι μαθητές συνήθως φοιτούν στο ίδιο σχολικό ίδρυμα καθ΄ όλη τη διάρκεια της πρωτοβάθμιας και δευτεροβάθμιας εκπαίδευσής τους. Η πρωτοβάθμια εκπαίδευση διαρκεί 4 χρόνια και η μέση εκπαίδευση 5.

## Παραπομπές
Άουγκουστ Ματίας Χάγκεν

Ο **Άουγκουστ Ματίας Χάγκεν** (· 23 Φεβρουαρίου 1794, κοντά στη Βάλγκα της Λετονίας - 2 Δεκεμβρίου 1878, Τάρτου, Εσθονία) ήταν Γερμανός ζωγράφος και χαράκτης, από τις χώρες της Βαλτικής. Ειδικευόταν σε τοπία και αστικά τοπία με φιγούρες.

## Ζωή
αριστερά|μικρογραφία|275x275εσ|Βουνά (1835)
Ο πατέρας του ήταν χειριστής μύλων. Αρχικά, ήταν μαθητευόμενος ξυλουργός, αλλά σε ιδιωτικό οικοτροφείο, άρχισε να δείχνει κάποιο ταλέντο για ζωγραφική. Δυστυχώς, λόγω ενός παιδικού ατυχήματος που επιδεινώθηκε από μια μεταγενέστερη ασθένεια, ήταν σχεδόν τυφλός στο ένα μάτι. Αυτό είχε μικρή επίδραση στην καλλιτεχνική του ικανότητα, προφανώς, επειδή το 1810, με την επαναπρόταση ενός τοπικού ευγενή, έγινε ειδικευμένος ζωγράφος στο Τάρτου. Ωστόσο, αυτό δεν αποδείχθηκε καλό, καθώς έκανε περισσότερη χειρωνακτική εργασία παρά μάθηση. Την επόμενη χρονιά άρχισε να εργάζεται στο στούντιο γραφικών του Καρλ Άουγκουστ Ζενφ, ο οποίος δίδασκε ζωγραφική και χαρακτική στο Πανεπιστήμιο του Τάρτου.

Το 1820, με τη συμβουλή του Ζενφ, αποφάσισε να πάει στη Γερμανία για να επεκτείνει τις δεξιότητές του. Έφτασε στη Λυβέκκη, ταξίδεψε με τα πόδια στο Βερολίνο, τη Δρέσδη, την Πράγα και τη Βιέννη. Αργότερα έκανε εκτεταμένες πεζοπορίες μέσα από την Ελβετία και την Ιταλία, μέχρι τη Ρώμη, διατηρώντας λεπτομερή ημερολόγια και πραγματοποιώντας τεράστιο αριθμό σκίτσων.

Τέσσερα χρόνια αργότερα, αφού παντρεύτηκε στο Πασάου, επέστρεψε στο Τάρτου, όπου εργάστηκε ως δάσκαλος ζωγραφικής σε σχολείο αρρένων. Τα πιο γνωστά έργα του, μια σειρά από πίνακες που εορτάζουν την επέτειο της επαναλειτουργίας του Πανεπιστημίου, χρονολογούνται από αυτή την περίοδο. Στη συνέχεια δίδαξε σε σχολή θηλέων από το 1829 έως το 1832. Στη συνέχεια, για άλλη μια φορά στο δρόμο, ζωγράφισε σκηνές σε όλη την Εσθονία και σε νησιά του Φινλανδικού Κόλπου.
μικρογραφία|271x271εσ|Καταρράκτης κοντά στο Σάλτσμπουργκ (γύρω στη δεκαετία του 1830)
Το 1837, μετά από μια επιτυχημένη έκθεση στην Αγία Πετρούπολη, ορίστηκε ελεύθερος καλλιτέχνης από την Αυτοκρατορική Ακαδημία Τεχνών και το επόμενο έτος διαδέχτηκε τον διδάσκαλο του Ζενφ ως καθηγητή σχεδίασης στο Πανεπιστήμιο του Τάρτου. Κατείχε αυτή τη θέση μέχρι το 1851, όταν αναγκάστηκε να συνταξιοδοτηθεί λόγω της χειροτέρευσης της όρασής του. Τρία χρόνια αργότερα εγκατέλειψε τη ζωγραφική. Δεν επιθυμούσε να παραμείνει αδρανής, και ανακάλυψε ότι η όρασή του ήταν ακόμα αρκετά καλή για να ξεκινήσει την φωτογραφία και το μικρό σαλόνι του έγινε πολύ δημοφιλές.

Η κόρη του Ιουλία Βιλχελμίνη έγινε επίσης γνωστή ζωγράφος που παντρεύτηκε τον αστρονόμο Λούντβιχ Σβαρτς.

## Παραπομπές


## Περαιτέρω ανάγνωση

* Epp Preem, from "Sechs deutschbaltische Künster". *August Mattias Hagen (1794—1878). Reisetagebucher des Künstlers aus den 1820—1821* (Travel diaries), Kuus Baltisaksa Kunstnikku (2008)
* Sirje Helme, Jaak Kangilaski: *Lühike Eesti kunsti ajalugu.* (Brief History of Estonian Art) Tallinn 1999, 

## Εξωτερικοί σύνδεσμοι

* Drawings and engravings from the Kumu, Tallinn

Κατηγορία:Εσθονοί ζωγράφοι
Κατηγορία:Γερμανοί της Βαλτικής
Κατηγορία:Ζωγράφοι τοπίων
Πισανκούρ

Ο **Πισανκούρ** (, το όνομά του παραμένει άγνωστο) ήταν Γάλλος εφευρέτης του 19ου αιώνα ο οποίος κατασκεύαζε ελαφρές ιπτάμενες συσκευές που μιμούνταν την κίνηση των πτερύγων των πτηνών. Το σημαντικότερο παράδειγμα των κατασκευών του ήταν το L'Oiseau Mechanique (Μηχανικό Πτηνό). Ο Πισανκούρ κατασκεύαζε τις μηχανές του με έναν ενδιαφέροντα τρόπο. Ενώ οι υπόλοιποι εφευρέτες που κατασκεύαζαν μηχανικά πτηνά χρησιμοποιούσαν σχετικά απλές κινήσεις στις πτέρυγες, ο Πισανκούρ χρησιμοποιούσε ένα σύστημα τριών σημείων για την επίτευξη πτήσης, με αποτέλεσμα οι ιπτάμενες συσκευές του να πραγματοποιούν εξαιρετικά περίπλοκες κινήσεις. Οι συσκευές του κινούνταν με τη χρήση ελαστικών ταινιών. Κατασκεύασε ένα μοντέλο με άνοιγμα πτερύγων περίπου 44,5 εκατοστών, το οποίο πραγματοποίησε πτήσεις μήκους περίπου 21 μέτρων φτάνοντας σε ύψος 7,5 μέτρων. Θεωρείται πως κατασκεύαζε τις ιπτάμενες συσκευές με απώτερο σκοπό την πώλησή τους, ωστόσο ο ισχυρισμός αυτός βασίζεται σε μία αμφισβητήσιμη διαφήμιση του 1879.

## Παραπομπές


## Βιβλιογραφία
* Chanute, Octave, *Progress in Flying Machines*, Dover, 1894 (επανεκδ. 1998), 

Κατηγορία:Γάλλοι εφευρέτες
Χεδβίγη Ελεονώρα του Χόλσταϊν-Γκόττορπ

Η **Χεδβίγη Ελεονώρα του Χόλσταϊν-Γκόττορπ** (*Hedwig Eleonora von Holstein-Gottorp*, 23 Οκτωβρίου 1636 - 24 Νοεμβρίου 1715) ήταν η σύζυγος του Καρόλου Ι΄ Γουσταύου και η μητέρα του Καρόλου ΙΑ΄ της Σουηδίας.

## Βιογραφία
Γεννήθηκε στο Σλέσβιχ και ήταν το έκτο παιδί και η τέταρτη κόρη του Φρειδερίκου Γ΄ του Χόλσταϊν-Γκόττορπ και της Μαρίας Ελισάβετ των Βέττιν, κόρης του Ιωάννη Γεωργίου Α΄ της Σαξονίας.

## Οικογένεια
Στις 24 Οκτωβρίου 1654 παντρεύτηκε τον Κάρολο Ι΄ Γουσταύο της Σουηδίας. Το ζευγάρι απέκτησε το μοναδικό τους παιδί:
*τον Κάρολο ΙΑ΄ της Σουηδίας (1655-1697), παντρεύτηκε την Ουλρίκα Ελεονώρα της Δανίας. Απέκτησαν 7 παιδιά.

Ο γάμος έγινε ως συμμαχία μεταξύ της Σουηδίας και του Χόλσταϊν-Γκόττορπ ενάντια στον αμοιβαίο εχθρό τους τη Δανία.

Στις 13 Φεβρουαρίου 1660 ο Κάρολος Ι΄ Γουσταύος απεβίωσε και η Χεδβίγη Ελεονώρα έγινε αντιβασίλισσα της Σουηδίας μέχρι την ενηλικίωση του γιου της Κάρολου.

Πέθανε στις 24 Νοεμβρίου 1715 σε ηλικία 79 ετών. Τάφηκε στην Εκκλησία του Ρίνταρχολμεν.

## Πρόγονοι



## Τίτλοι
*23 Οκτωβρίου 1636 - 24 Οκτωβρίου 1654: *Η Βασιλική Υψηλότητα* Δούκισσα Χεδβίγη Ελεονώρα του Χόλσταϊν-Γκόττορπ
*24 Οκτωβρίου 1654 – 13 Φεβρουαρίου 1660: *Η Μεγαλειότητα Της* Η Βασίλισσα 
*13 Φεβρουαρίου 1660 - 1672: *Η Μεγαλειότητα Της* Η Χήρα Βασίλισσα-Αντιβασίλισσα 
*13 Φεβρουαρίου 1660 - 24 Νοεμβρίου 1715: *Η Μεγαλειότητα Της* Η Χήρα Βασίλισσα της Σουηδίας

## Παραπομπές


## Πηγές
* 
*
* 
* 
* 
*
*
* 
*
*
*
* 
* 
* Karolinska Förbundet (Swedish): Hedvig Eleonora. Carolinian Association: Hedvig Eleonora
* Karolinska Förbundets årsböcker (The Year Books of the Carolinian Association)
* Steninge slott (in Swedish)
* Steninge Slott (in Swedish)
* Morgondagensminnen: Steninge slott. Bakgrund och beskrivningar av befintligt utseende (in Swedish)

## Εξωτερικοί σύνδεσμοι
* 

|-

Κατηγορία:Βασιλομήτωρ
Κατηγορία:Οίκος του Βίττελσμπαχ
Κατηγορία:Βασίλισσες της Σουηδίας
Κατηγορία:Γερμανίδες δούκισσες
ΦΚ Μπάλτι

Η **ΦΚ Μπάλτι** είναι ποδοσφαιρική ομάδα με έδρα το Μπάλτσι της Μολδαβίας. Έχει κατακτήσει μία φορά το Κύπελλο Μολδαβίας (2016). Έχει συμμετάσχει 3 φορές σε ευρωπαϊκή διοργάνωση.
## Ιστορία
Ο σύλλογος ιδρύθηκε το 1984 ως ΦΚ Ζάρια Μπάλτι (ρωσικά: ФК Заря Бельцы), και το 1992, όταν η Μολδαβία κέρδισε την ανεξαρτησία της, ο σύλλογος μετονομάστηκε σε ΦΚ Ολίμπια Μπάλτι. Τον Ιούλιο του 2014 αποφασίστηκε να επιστρέψει στο παλιό όνομα – ΦΚ Ζάρια Μπάλτι. Από το 2020 έχει μετονομαστεί σε ΦΚ Μπάλτι.

## Ευρωπαϊκές συμμετοχές
;ΟΥΕΦΑ Γιουρόπα Λιγκ

## Παραπομπές


## Εξωτερικοί σύνδεσμοι
*  

Κατηγορία:Ποδοσφαιρικές ομάδες Μολδαβίας
Κατηγορία:Ιδρύσεις ποδοσφαιρικών ομάδων το 1984
Όντο Ε΄ του Τρουά

Ο **Όντο Ε΄ του Τρουά** (11ος αι.) από τον Οίκο της Ιβρέας ήταν κόμης του Τρουά (Troyes) και του Μω (Meaux) το διάστημα 1089-1093.

## Βιογραφία

Ήταν ο τρίτος γιος του Θεοβάλδου Γ΄ κόμη του Μπλουά, Τρουά & Μω και της Αδέλας, κόρης του Ραλφ Δ΄ του Βαλουά.
To 1089 διαδέχθηκε τον πατέρα του μαζί με τον μεγαλύτερο αδελφό του Στέφανο Β΄, ο οποίος έλαβε το Μπλουά και ο Όντο Ε΄ το Τρουά και το Μω. Ο μικρότερος Ούγος την κομητεία του Μπαρ-συρ-Ωμπ. Απεβίωσε το 1093 και τον διαδέχθηκε ο νεότερος αδελφός του Ούγος Α΄ της Καμπανίας, ο οποίος ένωσε τις περιοχές Τρουά, Μω (Βιτρύ-αν-Φρανσουά) και Μπαρ-συρ-Ωμπ και δημιούργησε την *κομητεία της Καμπανίας*.

## Πρόγονοι





## Παραπομπές


## Πηγές
*Theodore Evergates, The Aristocracy in the County of Champagne.

Κατηγορία:Οίκος του Μπλουά
Πλέι-Οφ NBA 2018

Τα **Πλέι Οφ του NBA για το 2018** ξεκίνησαν στις 14 Απριλίου 2018 και ολοκληρώθηκαν στις 8 Ιουνίου 2018.

## Τρόπος διεξαγωγής

Στα Πλέι Οφ προκρίθηκαν οι 8 πρώτες ομάδες από κάθε περιφέρεια του NBA (δυτική και ανατολική). Σε κάθε περιφέρεια, οι 8 ομάδες παίζουν μεταξύ τους σειρές αγώνων μέχρι εν τέλει να μείνει 1 ομάδα από κάθε περιφέρεια και αυτές οι 2 ομάδες θα αναμετρηθούν στου Τελικούς του NBA και ο νικητής θα κατακτήσει το πρωτάθλημα.  Σε όλες τις σειρές αγώνων νικήτρια είναι η ομάδα που φτάνει τις 4 νίκες. Πλεονέκτημα έδρας έχει η ομάδα που είχε καλύτερο ρεκόρ στην κανονική διάρκεια. Οι πρώτοι 2 αγώνες διεξάγονται στην έδρα της ομάδας με το πλεονέκτημα, οι 2 επόμενοι είναι στην έδρα της άλλης ομάδας και μετά αν χρειαστούν και άλλα ματς πάει ως εξής: 5ο ματς στην έδρα της ομάδας με το πλεονέκτημα, 6ο ματς στην έδρα της άλλης ομάδας και 7ο ματς στην έδρα της ομάδας με το πλεονέκτημα. Στους τελικούς του NBA έχει πλεονέκτημα έδρας η ομάδα με το καλύτερο ρεκορ στην κανονική διάρκεια. Σε περίπτωση ισοβαθμίας τότε μετράει το ρεκόρ μεταξύ των 2 ομάδων των τελικών.

## Προκριθείσες ομάδες ανά περιφέρεια

### Ανατολική Περιφέρεια

### Δυτική Περιφέρεια

## Σειρές Πλέι-Οφ

## Πρώτος Γύρος

### Ανατολική Περιφέρεια
Όλες οι ώρες είναι σε Ανατολική Ζώνη Ώρας (UTC-04:00)
#### (1) [[Τορόντο Ράπτορς]] - (8) [[Ουάσινγκτον Ουίζαρντς]]

#### (2) [[Μπόστον Σέλτικς]] - (7) [[Μιλγουόκι Μπακς]]

#### (3) [[Φιλαδέλφεια 76ερς]] - (6) [[Μαϊάμι Χιτ]]

#### (4) [[Κλίβελαντ Καβαλίερς]] - (5) [[Ιντιάνα Πέισερς]]

### Δυτική Περιφέρεια
Όλες οι ώρες είναι σε Ανατολική Ζώνη Ώρας (UTC-04:00)

#### (1) [[Χιούστον Ρόκετς]] - (8) [[Μινεσότα Τίμπεργουλβς]]

#### (2) [[Γκόλντεν Στέιτ Ουόριορς]] - (7) [[Σαν Αντόνιο Σπερς]]

#### (3) [[Πόρτλαντ Τρέιλ Μπλέιζερς]] - (6) [[Νιου Ορλίνς Πέλικανς]]

#### (4) [[Οκλαχόμα Σίτι Θάντερ]] - (5) [[Γιούτα Τζαζ]]

## Ημιτελικοί Περιφέρειας

### Ανατολική Περιφέρεια

#### (1) [[Τορόντο Ράπτορς]] - (4) [[Κλίβελαντ Καβαλίερς]]

#### (2) [[Μπόστον Σέλτικς]] - (3) [[Φιλαδέλφεια 76ερς]]

### Δυτική Περιφέρεια

#### (1) [[Χιούστον Ρόκετς]] - (5) [[Γιούτα Τζαζ]]

#### (2) [[Γκόλντεν Στέιτ Ουόριορς]] - (6) [[Νιου Ορλίνς Πέλικανς]]

## Τελικοί Περιφέρειας

### Ανατολική Περιφέρεια

#### (2) [[Μπόστον Σέλτικς]] - (4) [[Κλίβελαντ Καβαλίερς]]

### Δυτική Περιφέρεια

#### (1) [[Χιούστον Ρόκετς]] - (2) [[Γκόλντεν Στέιτ Ουόριορς]]

## Τελικοί NBA
Στους τελικούς του NBA αναμετρήθηκαν ο νικητής των τελικών της Ανατολικής Περιφέρειας με τον νικητή των τελικών της Δυτικής Περιφέρειας. Το πλεονέκτημα έδρας το είχε η ομάδα με το καλύτερο ρεκόρ στην κανονική διάρκεια (νίκες-ήττες). Ο πρώτος στις 4 νίκες θα αναδειχθεί πρωταθλητής για το 2018. Όλες οι ώρες στον παρακάτω πίνακα είναι σε (UTC-04:00).

#### (2) [[Γκόλντεν Στέιτ Ουόριορς]] - (4) [[Κλίβελαντ Καβαλίερς]]

## Δείτε Επίσης
* NBA 2017–18

## Πηγές
* Επίσημος ιστότοπος

2018
Κατηγορία:Καλαθοσφαίριση το 2018